
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL SOCIALINIŲ PASLAUGŲ TEIKIMO ŠAKIŲ RAJONO SAVIVALDYBĖJE KARANTINO REŽIMO LAIKOTARPIU

2020 m. kovo   d. Nr. AT-
Šakiai

[bookmark: _GoBack] Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 16 d. sprendimu Nr. V – 387 „Dėl sveikatos priežiūros įstaigų darbo organizavimo paskelbus karantiną Lietuvos Respublikos teritorijoje“ 1.3.7. punktu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T – 277 „Dėl Šakių rajono savivaldybės administracijos nuostatų patvirtinimo“, 24 punktu:
1. N u r o d a u:
1.1. Gelgaudiškio „Šaltinio“ specialiojo ugdymo centro socialinių paslaugų skyriaus ir Šakių rajono Griškabūdžio gimnazijos Paluobių mokyklos – daugiafunkcio centro vadovams užtikrinti žmonių su negalia priežiūrą išimtinais atvejais įstaigose, jeigu tokia priežiūra neįmanoma namuose;
1.2. Šakių socialinių paslaugų centrui užtikrinti visą reikiamą socialinę pagalbą ir aprūpinimą maisto produktais bei kitomis būtiniausiomis priemonėmis vienišiems, neįgaliems ir/ar senyvo amžiaus asmenims, kai dėl jų ar jų šeimos narių karantinavimo ir/ar kitų objektyvių priežasčių, to padaryti jie patys negali;
1.3. Šakių socialinių paslaugų centro vadovui užtikrinti, kad neįgalieji ir turintys teisę į pavėžėjimo paslaugą, būtų vežami tik esant būtinybei nuvykti į gydymo įstaigą. 
2. P a v e d u:
2.1. Šakių rajono savivaldybės administracijos Socialinės paramos skyriaus paskirtiems darbuotojams, karantino laikotarpiu, Asmens veiklos ir gebėjimų dalyvauti įvertinimo klausimynus pildyti neįgaliems asmenims nedalyvaujant, bet susisiekus su jais ar jų atstovais telefono ryšio priemonėmis ar el. paštu.
2.2. Šakių rajono savivaldybės administracijos Socialinės paramos skyriaus paskirtus darbuotojus, informuoti asmenis pateikiančius informaciją telefonu, kad jie atsako už pateiktos informacijos teisingumą.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

